Document ID: 31997R0938

ΚΑΝΟΝΙΣΜΟΣ (ΕΚ) αριθ. 938/97 ΤΗΣ ΕΠΙΤΡΟΠΗΣ της 26ης Μαΐου 1997 για τροποποίηση του κανονισμού (ΕΚ) αριθ. 338/97 του Συμβουλίου για την προστασία των ειδών άγριας πανίδας και χλωρίδας με τον έλεγχο του εμπορίου τους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ.338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους (1), και ιδίως το άρθρο 19 παράγραφος 2,
Εκτιμώντας:
ότι στο άρθρο 21 παράγραφος 3 στοιχείο β) του κανονισμού (ΕΚ) αριθ. 338/97 προβλέπεται ότι η Επιτροπή θεσπίζει κανονισμό για τη μετατροπή του παραρτήματος Δ σε αντιπροσωπευτικό κατάλογο ειδών που πληρούν τα κριτήρια του άρθρου 3 παράγραφος 4 στοιχείο α) του ιδίου κανονισμού 7
ότι η ομάδα επιστημονικής εξέτασης γνωμοδότησε για τα είδη που πρόκειται να συμπεριληφθούν στο παράρτημα Δ 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί δυνάμει του άρθρου 18 του κανονισμού (ΕΚ) αριθ. 338/97,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 338/97 τροποποιείται ως εξής:
1. Στις «Σημειώσεις για την ερμηνεία των παραρτημάτων Α, Β, Γ και Δ», μετά το σημείο 18 προστίθενται τα ακόλουθα νέα σημεία 19 και 20:
«19. Όσον αφορά τα είδη πανίδας που απαριθμούνται στο παράρτημα Δ, οι σχετικές διατάξεις ισχύουν μόνο για ζώντα δείγματα και ακέραια ή σχεδόν ακέραια νεκρά δείγματα εξαιρουμένων των ταξινομικών βαθμίδων που επισημαίνονται με τις ακόλουθες ενδείξεις προκειμένου να καταδειχθεί ότι καλύπτονται και άλλα μέρη η παράγωγά τους:
1. Ακέραια ή σχεδόν ακέραια δέρματα, κατεργασμένα ή μη.
2. Φτερά ή δέρμα ή άλλο μέρος που φέρει φτερά.
20. Όσον αφορά τα είδη χλωρίδας που απαριθμούνται στο παράρτημα Δ, οι σχετικές διατάξεις ισχύουν μόνο για ζώντα δείγματα εξαιρουμένων των ταξινομικών βαθμίδων που επισημαίνονται με την ακόλουθη ένδειξη προκειμένου να καταδειχθεί ότι καλύπτονται και άλλα μέρη ή παράγωγά τους:
3. Αποξηραμένα ή νωπά φυτά, συμπεριλαμβανομένων των φύλλων, ριζών/ριζωμάτων, μίσχων, σπόρων/σπορίων, φλοιού και καρπών.»
2. Το παράρτημα Δ αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιουνίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαΐου 1997.

Labels: 3
20